Γνωμοδότηση της Επιτροπής των Περιφερειών για το «Ρόλο των τοπικών και περιφερειακών αρχών στη σύνδεση των ιδρυμάτων εκπαίδευσης και κατάρτισης με επιχειρήσεις»

(97/C 116/14)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την απόφασή της, από 18 Σεπτεμβρίου 1996, σύμφωνα με το άρθρο 198Γ, τέταρτο εδάφιο, της Συνθήκης για την ίδρυση της Ευρωπαϊκής Κοινότητας, να εκδώσει γνωμοδότηση σχετικά με το «Ρόλο των τοπικών και περιφερειακών αρχών στη σύνδεση των ιδρυμάτων εκπαίδευσης και κατάρτισης με επιχειρήσεις» και να αναθέσει στην επιτροπή 6 - Εκπαίδευση - Κατάρτιση - την προετοιμασία της 7

έχοντας υπόψη το σχέδιο γνωμοδότησης (CDR 346/96 rev. 2), το οποίο υιοθετήθηκε από την επιτροπή 6, στις 6 Δεκεμβρίου 1996 (Εισηγήτρια: η κ. Hιlθne Lund) 7

έχοντας υπόψη τη γνωμοδότηση της ΕΤΠ σχετικά με το Λευκό Βιβλίο για την εκπαίδευση και την κατάρτιση - Διδασκαλία και μάθηση: προς την κοινωνία της γνώσης () 7

εκτιμώντας ότι το Λευκό Βιβλίο για την Ανάπτυξη, την ανταγωνιστικότητα και την Απασχόληση (COM(93) 700 τελικό) υπογραμμίζει την ανάγκη για την υποστήριξη μέτρων προσαρμογής των συστημάτων εκπαίδευσης και κατάρτισης, προκειμένου να ληφθούν υπόψη οι ανάγκες της αγοράς και οι τοπικές συνθήκες, κυρίως με την ενθάρρυνση των επιχειρήσεων να συμμετέχουν στα συστήματα εκπαίδευσης και κατάρτισης και να συμπεριλάβουν τη συνεχή κατάρτιση στα στρατηγικά σχέδιά τους 7

εκτιμώντας ότι η Επιτροπή στο Λευκό Βιβλίο της για την Εκπαίδευση και την Κατάρτιση (COM(95) 590) θεωρεί «τη στενότερη προσέγγιση των σχολείων και του επιχειρηματικού τομέα» ως έναν από τους βασικούς στόχους της, για τον οποίο θα πρέπει να αναληφθεί δράση σε επίπεδο ΕΕ, προκειμένου να συμπληρωθούν και να στηριχθούν οι εθνικές δράσεις 7

εκτιμώντας ότι το Συμβούλιο, κατά τη συνεδρίασή του της 6ης Μαΐου, τόνισε ότι ο εν λόγω στόχος αποτελεί ένα βασικό θέμα της πολιτικής κατάρτισης και της κοινωνικής πολιτικής, ενόψει των προβλημάτων της ανεργίας, και ειδικότερα της ανεργίας των νέων στα κράτη μέλη 7

εκτιμώντας ότι η Ανακοίνωση του Προέδρου της Ευρωπαϊκής Επιτροπής για την ανάληψη «Δράσης για την Απασχόληση στην Ευρώπη: Ένα Σύμφωνο Εμπιστοσύνης» (CSE(96) 1 τελικό) συνηγορεί υπέρ της ανάπτυξης σχέσεων μεταξύ των σχολείων και των επιχειρήσεων, καθώς και προγραμμάτων μαθητείας, θεωρώντας τα ανωτέρω ως τις δύο βασικές δράσεις που θα πρέπει να αναληφθούν για την ενσωμάτωση των νέων και αναγνωρίζοντας ότι οι πρωτοβουλίες για την τοπική ανάπτυξη και απασχόληση, οι οποίες ενεργοποιούν τους τοπικούς παράγοντες, αποτελούν ένα από τα μέσα που παρέχουν τις περισσότερες υποσχέσεις για την καταπολέμηση της ανεργίας 7

υιοθέτησε κατά τη 16η σύνοδο ολομέλειας της 15ης και 16ης Ιανουαρίου 1997 (συνεδρίαση της 16ης Ιανουαρίου) την ακόλουθη γνωμοδότηση.

1. Εισαγωγή

1.1. Στο λευκό βιβλίο για την εκπαίδευση και την κατάρτιση, η Επιτροπή επισημαίνει ότι «η στενότερη προσέγγιση των σχολείων και του επιχειρηματικού τομέα» αποτελεί έναν από τους βασικούς στόχους της πρώτης σειράς δράσεων, οι οποίες θα πρέπει να αναληφθούν σε επίπεδο ΕΕ για τη συμπλήρωση και τη στήριξη των εθνικών δράσεων.

1.2. Η ΕΤΠ, στη γνωμοδότησή της επί του θέματος, διαπίστωσε ότι θα πρέπει να αναπτυχθεί η συνεργασία, όχι μόνο μεταξύ των σχολείων, αλλά μεταξύ όλων των ιδρυμάτων εκπαίδευσης και κατάρτισης και επιχειρήσεων, και υπογράμμισε τον θεμελιώδη ρόλο των τοπικών και περιφερειακών αρχών για την ανάπτυξη αυτής της συνεργασίας, προκειμένου να ενισχυθούν οι τοπικές πρωτοβουλίες για την ανάπτυξη και την απασχόληση.

1.3. Η παρούσα γνωμοδότηση έχει ως στόχο τη λεπτομερέστερη εξέταση επί του θέματος. Πρόκειται να εξετάσει γιατί είναι αναγκαίο να αναπτυχθούν δεσμοί μεταξύ των ιδρυμάτων εκπαίδευσης και κατάρτισης και των επιχειρήσεων και γιατί οι τοπικές και περιφερειακές αρχές θα διαδραματίσουν ένα σημαντικό ρόλο στην εγκαθίδρυση και ανάπτυξη τοπικών και περιφερειακών δικτύων και εταιρικών σχέσεων μεταξύ των δύο τομέων. Βάσει αυτής της εξέτασης, θα προβληθεί η ανάγκη να υποστηριχθεί η ανάπτυξη τέτοιου είδους δικτύων σε ολόκληρη την ΕΕ και θα δοθούν παραδείγματα ορθής πρακτικής σ' αυτό το χώρο.

2. Γενικές παρατηρήσεις

2.1. Η ανάγκη σύνδεσης των ιδρυμάτων εκπαίδευσης και κατάρτισης με επιχειρήσεις

2.1.1. Οι αξίες και οι διαρθρώσεις των συστημάτων εκπαίδευσης και κατάρτισης αναπτύσσονται πολύ συχνά σε πλήρη απομόνωση από το επιχειρηματικό περιβάλλον και τις ανάγκες της αγοράς εργασίας ενός τόπου ή μίας περιφέρειας, παρά το γεγονός ότι η ανάπτυξη, η ανταγωνιστικότητα και οι προοπτικές απασχόλησης μίας περιοχής εξαρτώνται με αυξανόμενο ρυθμό από την εξειδίκευση του υφιστάμενου και μελλοντικού εργατικού δυναμικού της. Ωστόσο, είναι ενθαρρυντικό το γεγονός ότι υπάρχουν παραδείγματα όπου η σημασία και η ανάπτυξη επιχειρηματικών δραστηριοτήτων άρχισε να λαμβάνεται υπόψη κατά την οργάνωση και τη διαχείριση ιδρυμάτων εκπαίδευσης και κατάρτισης. Υπάρχουν σημαντικοί τομείς ανάπτυξης από τους οποίους μπορούμε να διδαχθούμε.

2.1.2. Το λευκό βιβλίο για την εκπαίδευση και την κατάρτιση υποστηρίζει ότι η διάρθρωση των ιδρυμάτων εκπαίδευσης και κατάρτισης είναι ιδιαίτερα άκαμπτη και κατακερματισμένη, για να εκπαιδεύει και να καταρτίζει τους πολίτες ή τους εργαζόμενους για διαρκή απασχόληση, και ότι η προσαρμογή και βελτίωσή τους θα πρέπει να ενισχυθεί μέσω εταιρικών σχέσεων: «κανένα ίδρυμα, σχολείο ή εταιρεία δεν είναι σε θέση να ισχυρισθεί ότι αναπτύσσει την απαιτούμενη για την επίτευξη διαρκούς απασχόλησης εξειδίκευση». Το Σύμφωνο Εμπιστοσύνης για την Απασχόληση της Επιτροπής και τα συμπεράσματα του Ευρωπαϊκού Συμβουλίου της Φλωρεντίας επισημαίνουν επίσης την ανάγκη για την σε βάθος προσαρμογή των συστημάτων εκπαίδευσης και κατάρτισης στην ΕΕ.

2.1.3. Αυτό είναι ιδιαίτερα σημαντικό στο πλαίσιο της σημερινής ταχέως μεταβαλλόμενης κοινωνίας των πληροφοριών, η οποία εντείνει την ανάγκη της δια βίου εκπαίδευσης και κατάρτισης για όλους αδιακρίτως, ανεξάρτητα από τόπο διαμονής και κοινωνική κατάσταση, όπως υπογραμμίζεται σε προηγούμενες γνωμοδοτήσεις της ΕΤΠ.

2.1.4. Επιπλέον, η ανάγκη για εξειδικευμένο εργατικό δυναμικό καθίσταται όλο και περισσότερο έντονη, καθώς οι επιχειρήσεις αντιμετωπίζουν την παγκοσμιοποίηση της οικονομίας.

2.1.5. Παρά την υψηλή ανεργία, υπάρχει έλλειψη εξειδίκευσης σε ορισμένους τομείς και επαγγέλματα. Στο Σύμφωνο Εμπιστοσύνης για την Απασχόληση, η Επιτροπή χαρακτηρίζει την εκπαίδευση και την κατάρτιση κλειδιά για το άνοιγμα της πόρτας της απασχόλησης και υποστηρίζει ότι τα τρέχοντα προβλήματα έλλειψης αντιστοιχίας μεταξύ της προσφοράς και της ζήτησης προσόντων θα μπορούσαν να επιλυθούν μέσω της καλύτερης ανταπόκρισης στις ανάγκες της αγοράς εργασίας, και κυρίως με την ανάπτυξη της σύνδεσης μεταξύ σχολείων και επιχειρήσεων.

2.1.6. Η παρούσα γνωμοδότηση επιδιώκει να συμβάλει με πρακτικό τρόπο στη συζήτηση που αναπτύσσεται στο Σύμφωνο Εμπιστοσύνης όσον αφορά το ρόλο της εκπαίδευσης και της κατάρτισης στην προώθηση της απασχόλησης, καθώς και άλλα σχετικά θέματα, όπως το θέμα της ενθάρρυνσης της τοπικής δραστηριοποίησης, μέσω τοπικών πρωτοβουλιών για την απασχόληση, και της προώθησης της εταιρικής σχέσης, μέσω εδαφικών συμφώνων. Επιπλέον, επιχειρεί να ενισχύσει τη υποχρέωση της ΕΤΠ για την υποβολή απτών προτάσεων και παραδειγμάτων σχετικών με μέτρα για την προώθηση της απασχόλησης, τα οποία πρότεινε στο ψήφισμά της για τα εδαφικά σύμφωνα.

2.1.7. Η ΕΤΠ επισημαίνει ακόμη ότι το άνοιγμα της εκπαίδευσης και της κατάρτισης στον κόσμο της εργασίας δεν βελτιώνει μόνο τις ατομικές προοπτικές πλήρους απασχόλησης, αλλά και τις προσωπικές και κοινωνικές ικανότητες αυτοανάπτυξης και επικοινωνίας και, κατά συνέπεια, την ικανότητα συμμετοχής στην κοινωνία. Το Συμβούλιο Υπουργών, στα σχόλια του για το στόχο της «στενότερης σύνδεσης των σχολείων και των επιχειρήσεων» του λευκού βιβλίου, παρατηρεί ότι αυτός δεν θα πρέπει να θεωρηθεί απλώς ως μηχανικώς προσαρμοζόμενοι κύκλοι μαθημάτων για την αποκλειστική εξυπηρέτηση του κόσμου της εργασίας, αλλά ως κύκλοι μαθημάτων που εξασφαλίζουν τη δυνατότητα του ατόμου να προσαρμόζεται στις αλλαγές.

2.1.8. Ως εκ τούτου, η ΕΤΠ αναγνωρίζει τη σπουδαιότητα της ανάπτυξης της συνεργασίας και της εταιρικής σχέσης μεταξύ αυτών των δύο τομέων. Αναγνωρίζει επίσης ότι οι δύο κόσμοι δεν μπορούν πλεόν να παραμένουν απομακρυσμένοι και ότι τα σαφή όρια μεταξύ εκπαίδευσης και εργασίας έχουν εκλείψει.

3. Ειδικές παρατηρήσεις

3.1. Τα οφέλη για τις επιχειρήσεις

3.1.1. Η συνεργασία με τον τομέα της εκπαίδευσης και της κατάρτισης μπορεί να βελτιώσει την παραγωγικότητα, την ανταγωνιστικότητα και την απόδοση των επιχειρήσεων, δίνοντας τη δυνατότητα:

- προσαρμογής της εκπαίδευσης και της κατάρτισης, προκειμένου να ανταποκριθούν στις απαιτήσεις των τοπικών και περιφερειακών επιχειρήσεων 7 βελτίωσης της τεχνικής εξειδίκευσης και προσφοράς σε κλάδους σχετικούς με τις επιχειρήσεις 7

- προσαρμογής της εκπαίδευσης και της κατάρτισης, προκειμένου να ανταποκριθούν στις νέες απαιτήσεις της βιομηχανικής παραγωγής, καθώς και στα νέα συστήματα και οργάνωση της εργασίας, κυρίως όσον αφορά τις νέες τεχνολογίες 7

- επιλογής και σχεδιασμού εκ μέρους των επιχειρήσεων των προγραμμάτων τους για την κατάρτιση, με αποδοτικότερο τρόπο και με τη συμμετοχή του προσωπικού τους 7

- βελτίωσης της αρχικής κατάρτισης των μελλοντικών εργαζόμενων, κυρίως μέσω προγραμμάτων μαθητείας/εξάσκησης 7

- βελτίωσης της συνεχιζόμενης στην επιχείρηση, και «προσαρμοσμένης στις ανάγκες των πελατών», κατάρτισης και επανακατάρτισης, η οποία θα βοηθήσει τους εργαζόμενους να προσαρμοστούν στις νέες απαιτήσεις και ούτως θα ενισχύσει το ενδιαφέρον και την καινοτομία, βελτιώνοντας την ποιότητα των προϊόντων ή υπηρεσιών 7

- προώθησης της κατάρτισης για τον τρόπο δημιουργίας μίας επιχείρησης 7

- προώθησης προτύπων ποιότητας για την κατάρτιση εντός της επιχείρησης 7

- ενίσχυσης της κατάρτισης για τη διαχείριση ΜΜΕ κυρίως, όσον αφορά ειδικότερα τις νέες τεχνολογίες, και προώθησης εναλλασσόμενων κύκλων μαθημάτων για ΜΜΕ, τα οποία να συνδυάζουν τη θεωρητική εκπαίδευση με την επαγγελματική πείρα. Το ανωτέρω χαρακτηρίζεται, στη γνωμοδότηση της ΕΤΠ για το Τρίτο Πολυετές Πρόγραμμα για τις ΜΜΕ (), θεμελιώδους σημασίας για τη βελτίωση της ανταγωνιστικότητας 7

- δημιουργίας δυνατοτήτων τεχνογνωσίας και έρευνας για τις επιχειρήσεις. Τα ιδρύματα εκπαίδευσης και κατάρτισης έχουν να διαδραματίσουν ένα κεντρικό ρόλο ως κέντρα εκμάθησης για όλη την κοινότητα. Επιπλέον, η διάδοση των αποτελεσμάτων ερευνών που πραγματοποιούν ιδρύματα ανωτάτης εκπαίδευσης μπορεί να είναι ιδιαίτερα επωφελής για τις περιοχές και τις περιφέρειες 7

- ανταλλαγής ιδεών μεταξύ οργανισμών εκπαίδευσης και επιχειρήσεων, η οποία δημιουργεί μια αίσθηση κοινωνικής ευθύνης που βοηθά τις επιχειρήσεις να επανδρώσουν ευρύτερους κοινωνικούς στόχους.

Η ΕΤΠ επισημαίνει τη σημασία της συμμετοχής όλων των εργαζομένων σε επιχειρήσεις στην ανάπτυξη αυτών των πεδίων δράσης, προκειμένου να επιτευχούν τα καλύτερα δυνατά αποτελέσματα.

3.2. Τα οφέλη για τα συστήματα εκπαίδευσης και κατάρτισης

3.2.1. Η ανάγκη για βελτίωση όσον αφορά την ποιότητα, την καινοτομία και την προσαρμογή της προσφοράς της εκπαίδευσης και της κατάρτισης έχει καταστεί προϋπόθεση, λαμβανομένης υπόψη της ταχείας τεχνολογικής εξέλιξης, και αυτό μπορεί να επιτευχθεί μέσω της συνεργασίας των δύο τομέων, η οποία θα δώσει τη δυνατότητα:

- συμμετοχής επιχειρήσεων στο περιεχόμενο των βιογραφικών σημειωμάτων και έκδοσης εκ μέρους τους πιστοποιητικών, καθώς και συμβολής τους στην προώθηση της ισότητας της αναγνώρισης τόσο της επαγγελματικής όσο και της ακαδημαϊκής εκπαίδευσης και κατάρτισης 7

- ανάπτυξης της αμοιβαίας αναγνώρισης των επαγγελματικών ειδικοτήτων, μέσω ενός συστήματος ακαδημαϊκών μονάδων μεταφερόμενων σε όλη την Κοινότητα (ECTS), καθώς και των αποκτηθεισών εξειδικεύσεων ανεπίσημης επαγγελματικής κατάρτισης, μέσα διαπίστευσης 7

- ανάπτυξης μίας κοινής προσέγγισης για την πρόβλεψη των απαιτήσεων ικανοτήτων και εξειδικεύσεων και βελτίωσης, κατ' αυτόν τον τρόπο, της επιλογής μιας σταδιοδρομίας, καθώς και συνειδητοποίησης των πραγματικών δυνατοτήτων απασχόλησης 7

- ανάπτυξης των απαιτήσεων όσον αφορά επιστήμες και νέες ειδικότητες, ιδίως σε νέους τομείς απασχόλησης με αναπτυξιακό δυναμικό: περιβάλλον, βιοτεχνολογίες, τεχνολογίες πληροφοριών και τοπικές πρωτοβουλίες για την απασχόληση (τουρισμός, πολιτιστικές δραστηριότητες, αναζωογόνηση δημόσιων αστικών περιοχών, τοπικός τομέας υπηρεσιών, κ.λπ.) 7

- ανάπτυξης ικανοτήτων προσαρμοσμένων στις νέες απαιτήσεις του χώρου εργασίας, κυρίως τεχνολογικών και πολυεπιστημονικών, καθώς και ικανοτήτων μεταδόσιμων στο πλαίσιο των συστημάτων εκπαίδευσης και επαγγελματικής κατάρτισης, τα οποία συχνά είναι υπερβολικά εξειδικευμένα 7

- προώθησης των δυνατοτήτων, μέσων εύκαμπτων συστημάτων, για τους εκπαιδευτές να παρακολουθούν μαθήματα κατάρτισης ή περαιτέρω κατάρτισης, προσαρμοσμένης στις νέες απαιτήσεις ειδικοτήτων της αγοράς εργασίας 7

- διαθεσιμότητας και ενθάρρυνσης των εκπαιδευτών, προκειμένου να αποσπώνται προσωρινά σε εταιρείες 7

- προγραμμάτων μαθητείας/εξάσκησης για την απόκτηση ακόμη και βραχύβιας πρακτικής επαγγελματικής πείρας, η οποία βελτιώνει τις πιθανότητες των νέων στο χώρο της αγοράς εργασίας. Η Επιτροπή θεωρεί το ανωτέρω μία από τις αποτελεσματικότερες μορφές συνεργασίας μεταξύ των δύο τομέων, η οποία θα πρέπει να προωθηθεί σε όλα τα επίπεδα, συμπεριλαμβανομένης και της ανώτατης εκπαίδευσης. Η ΕΤΠ, στη γνωμοδότησή της για το λευκό βιβλίο, υποστηρίζει ότι τέτοιου είδους προγράμματα θα πρέπει να θεωρούνται ενσωματωμένο μέρος ή συμπλήρωμα του εκπαιδευτικού συστήματος και ότι θα πρέπει να δοθεί προτεραιότητα στην ανάπτυξη μεταδόσιμων ικανοτήτων. Η ΕΤΠ προσθέτει ότι είναι ζωτικής σημασίας η διατήρηση των δεδομένων της κατάρτισης εντός αυτών των πλαισίων, προκειμένου να διασφαλίζεται ότι δεν γίνεται κατάχρηση με τη χρησιμοποίησή τους ως πηγών φτηνού εργατικού δυναμικού 7

- προσφοράς ευκαιριών για την ανάπτυξη σχεδίων έρευνας και ανάπτυξης από κοινού με τις επιχειρήσεις και χρησιμοποίησης του εξοπλισμού και των υλικών των επιχειρήσεων, επιδοτώντας δαπανηρά σχέδια κατάρτισης 7

- χορηγίας δραστηριοτήτων και ενεργειών που αναλαμβάνουν ιδρύματα εκπαίδευσης και κατάρτισης.

3.3. Η εταιρική σχέση μεταξύ των τοπικών και περιφερειακών αρχών και του τομέα εκπαίδευσης και κατάρτισης

3.3.1. Σε πολλά κράτη μέλη, οι τοπικές και περιφερειακές αρχές διαθέτουν άμεσες αρμοδιότητες και εξουσίες στο χώρο της εκπαίδευσης και κατάρτισης. Οι τοπικές και περιφερειακές αρχές είναι αρμόδιες για την προσφορά ενημερωμένων δυνατοτήτων εκπαίδευσης και κατάρτισης, οι οποίες να λαμβάνουν υπόψη τους τις πολιτιστικές διαφορές των κοινοτήτων και να είναι προσαρμοσμένες στις ειδικές ανάγκες ορισμένων πληθυσμιακών ομάδων. Σε ορισμένες περιπτώσεις, αυτές μπορεί να αφορούν την προσφορά εναλλακτικών τύπων εκπαίδευσης και κατάρτισης σε συγκεκριμένες ομάδες, καθώς και άλλους εκπαιδευτικούς στόχους, τους οποίους δεν μπορεί να εξυπηρετήσει το παραδοσιακό σύστημα.

3.3.2. Όπως επισημάνθηκε στη γνωμοδότηση της ΕΤΠ για το Ευρωπαϊκό έτος της δια βίου εκπαίδευσης και κατάρτισης (), οι τοπικές και περιφερειακές αρχές διαθέτουν ακόμη μία σημαντική λειτουργία για την υποστήριξη της εκτός σχολείου εκπαίδευσης: την εκπαίδευση όλων των ηλικιών, σε όλα τα επίπεδα και σε όλους τους δυνατούς τομείς. Σε πολλά κράτη μέλη, αυτό έχει ιδιαίτερη σπουδαιότητα για τη διευκόλυνση της εισόδου και της εκ νέου εισόδου των γυναικών στην αγορά εργασίας.

3.3.3. Στη Δανία, επί του παρόντος, «ανοικτοί» και απευθυνόμενοι σε ενήλικες κύκλοι εκπαιδευτικών μαθημάτων προσφέρουν ένα πλαίσιο ενθάρρυνσης των εργαζομένων για την απόκτηση περαιτέρω κατάρτισης, χωρίς κατ' ανάγκη να χρειάζεται αυτοί να εγκαταλείψουν την εργασία τους. Κατ' αυτό τον τρόπο, ενήλικες με περιορισμένης διάρκειας μαθητεία μπορούν να παρακολουθήσουν κύκλους μαθημάτων εκπαίδευσης ή κατάρτισης κατά τη διάρκεια των εργάσιμων ημερών τους ή μαθήματα περιορισμένης διάρκειας που δίνονται τα απογεύματα, τα σαββατοκύριακα ή εξ αποστάσεως κατά τη διάρκεια του ελεύθερου χρόνου τους.

3.3.4. Οι τοπικές και περιφερειακές αρχές, πέραν του ρόλου τους στην προσφορά εκπαίδευσης και κατάρτισης, λειτουργούν και ως βασικοί δημόσιοι εργοδότες, με αποτέλεσμα να τους αφορά άμεσα η προσφορά και η ζήτηση στο χώρο αυτό. Στο πλαίσιο της ιδιότητάς τους των εργοδοτών, οι τοπικές και περιφερειακές αρχές μπορούν να επιδράσουν άμεσα, διασφαλίζοντας ότι η δια βίου εκπαίδευση και κατάρτιση μετατρέπεται σε πράξη, με την ανάπτυξη και εφαρμογή ιδεών, όπως «η εκπαιδευτική διάρθρωση» και «η εργασιακή ολοκλήρωση». Επιπλέον, μπορούν να υποστηρίξουν τη μετάβαση από την «περιορισμένη χρονικά» στη «συνεχή» εκπαίδευση, προσφέροντας στους εργαζόμενούς τους τις απαιτούμενες ευκαιρίες και ελεύθερο χρόνο.

3.3.5. Σε ορισμένα κράτη μέλη, οι τοπικές και περιφερειακές αρχές είναι υπεύθυνες για τη διατήρηση και τη βελτίωση της ποιότητας της εκπαίδευσης και της κατάρτισης μέσω ελέγχου αξιολόγησης και εποπτείας. Η πτυχή αυτή της συνεργασίας δημιουργεί ένα υπόδειγμα υπευθυνότητας για πρότυπα που μπορεί να αποτελέσουν κινητήρια δύναμη για αλλαγές, ανάπτυξη και βελτίωση. Η δύναμη αυτή μπορεί να προωθοήσει το στόχο της στενότερης συνεργασίας μεταξύ σχολείων και επιχειρήσεων.

3.3.6. Σε ορισμένα κράτη μέλη, οι τοπικές και περιφερειακές αρχές δείχνουν τη δέσμευσή τους να επεκτείνουν σε όλους τους τομείς της κοινωνίας τις προσφερόμενες δυνατότητες, ιδίως δε στις πιο ευάλωτες και εκτεθειμένες κατηγορίες. Η συνεργασία στους τομείς της εκπαίδευσης, της κατάρτισης και των επιχειρήσεων μπορεί να διαδραματίσει σημαντικό ρόλο στις πρωτοβουλίες αυτές. Οι σχετικές και δημιουργικές μορφές εκπαίδευσης δίδουν μια «δεύτερη ευκαιρία» στα άτομα που έχουν αποξενωθεί από τα συστήματα επίσημης εκπαίδευσης.

3.4. Η εταιρική σχέση μεταξύ των τοπικών και περιφερειακών αρχών και του επιχειρηματικού τομέα

3.4.1. Σε πολλά κράτη μέλη, οι τοπικές και περιφερειακές αρχές διαδραματίζουν σοβαρό ρόλο στη διαμόρφωση του περιβάλλοντος και των συνθηκών, εντός των οποίων λειτουργούν οι επιχειρήσεις. Διαθέτουν μία σημαντική λειτουργία στην υποστήριξη της οικονομικής και βιομηχανικής ανάπτυξης της επικράτειάς τους, μέσω της εξασφάλισης ενός ευνοϊκού οικονομικού και κοινωνικού περιβάλλοντος, το οποίο μπορεί να προσελκύσει, να δημιουργήσει και να αναπτύξει επιχειρήσεις. Επιπλέον, οι τοπικές και περιφερειακές αρχές διαθέτουν μία άμεση επιρροή επί του επιχειρηματικού κλίματος, μέσω των αρμοδιοτήτων τους σε τομείς, όπως η φορολόγηση και η επιβολή τελών, η υποδομή, η χωροταξία, η περιβαλλοντική πολιτική, οι όροι για τις μεταφορές και ο πολιτισμός.

3.4.2. Η ΕΤΠ υποστηρίζει ότι η εταιρική σχέση μεταξύ των τοπικών και περιφερειακών αρχών και του επιχειρηματικού τομέα αλλάζει ταχέως. Παρατηρείται μία σαφής μεταστροφή από την προηγούμενη αντίληψη της παλαιάς «αρχής», της οποίας ο ρόλος περιοριζόταν στον έλεγχο και το διακανονισμό, στη νέα, η οποία επί του παρόντος περιλαμβάνει και την προσφορά υπηρεσιών και εταιρικής σχέσης. Ο διάλογος, η εταιρική σχέση και ο συντονισμός μεταξύ των δημόσιων αρχών και των επιχειρήσεων βρίσκεται επί του παρόντος στο κέντρο του ενδιαφέροντος. Ειδικότερα, οι αρμοδιότητες τους στο χώρο της φροντίδας των παιδιών και των ηλικιωμένων, καθώς και της κοινωνικής και πολιτιστικής πολιτικής, δημιουργούν κατά συνέπεια ένα κοινωνικό και πολιτιστικό πλαίσιο για τις επιχειρήσεις και το εργατικό δυναμικό τους.

3.4.3. Οι τοπικές και περιφερειακές αρχές διαδραματίζουν σε πολλά κράτη μέλη έναν αυξανόμενο ρόλο στην προώθηση της ανάπτυξης μικρομεσαίων επιχειρήσεων (ΜΜΕ), έναν τομέα ο οποίος δημιουργεί τις περισσότερες ευκαιρίες απασχόλησης, όπως επισημαίνεται στο Σύμφωνο Εμπιστοσύνης για την Απασχόληση. Γραφεία παροχής συμβουλών για την ανάπτυξη, κέντρα παροχής συμβουλών για τη δημιουργία επιχειρήσεων και άλλα παρόμοια ιδρύματα είναι μερικοί από τους τρόπους, με τους οποίους οι τοπικές και περιφερειακές αρχές επιδιώκουν να υποστηρίξουν τις ΜΜΕ και να ενισχύσουν το αναπτυξιακό δυναμικό τους.

3.4.4. Επιπλέον, οι τοπικές και περιφερειακές αρχές συμβάλλουν στη διεπιχειρησιακή δικτύωση και σύνδεση, με την προώθηση της από κοινού συμμετοχής σε εμπορικές εκθέσεις, μικτών επιχειρηματικών υπηρεσιών, της απλοποίησης των διοικητικών διατυπώσεων και της ανάθεσης της σύνθεσης βάσεων δεδομένων σε υποσυμβαλλόμενους. Παρέχουν επίσης συμβουλές και καθοδήγηση σχετικά π.χ. με τις εξαγωγικές δυνατότητες, τα χρηματοδοτικά προβλήματα, θέματα της ΕΕ, τη δικτύωση και την υποβολή προσφορών.

3.5. Ο συντονιστικός ρόλος των τοπικών και περιφερειακών αρχών

3.5.1. Λαμβανομένου υπόψη του μοναδικού ρόλου τους στην παροχή εκπαίδευσης και κατάρτισης, καθώς και στην προώθηση την οικονομικής ανάπτυξης, οι τοπικές και περιφερειακές αρχές μπορούν να συμβάλουν στη γεφύρωση του χάσματος μεταξύ της εκπαίδευσης/κατάρτισης και των επιχειρήσεων. Επιπλέον και χάρη στη στρατηγικά πλεονεκτική θέση τους, μπορούν να ενισχύσουν την εταιρική σχέση και το διάλογο μεταξύ όλων των σημαντικών πρωταγωνιστών των δύο αυτών τομέων σε τοπικό και περιφερειακό επίπεδο. Μπορούν να συμβάλουν στις προσπάθειες για την προσαρμογή της εκπαίδευσης και της κατάρτισης στην τοπική και περιφερειακή αγορά και τις απαιτήσεις της οικονομικής ανάπτυξης και ως εκ τούτου να αναπτύξουν τις δυνατότητες οικονομικής προόδου και δημιουργίας θέσεων απασχόλησης στην περιοχή ή την περιφέρειά τους.

3.5.2. Οι τοπικές και περιφερειακές αρχές μπορούν να διασφαλίσουν ακόμη ότι η συνεργασία μεταξύ αυτών των δύο τομέων θα επιδράσει ευνοϊκά σε όλη την περιοχή ή περιφέρειά τους. Αυτό θα μπορούσε να επιτευχθεί με τη χρησιμοποίηση της εκπαίδευσης και της κατάρτισης ως μέσου για την καταπολέμηση του κοινωνικού αποκλεισμού, με την ενίσχιση των δυνατοτήτων κατάρτισης των μειονεκτουσών ομάδων: ανέργων, γυναικών, μεταναστών και εθνικών μειονοτήτων, καθώς και ως μηχανισμού αναζωογόνησης, με τη μεταφορά τεχνολογίας και εξειδίκευσης στις προβληματικές περιοχές, όπως οι αγροτικές περιοχές και τα κέντρα των πόλεων.

3.5.3. Επιπλέον, οι τοπικές και περιφερειακές αρχές βρίσκονται σε πλεονεκτική θέση για να συμβάλουν στην εγκαθίδρυση πραγματικών εταιρικών σχέσεων μεταξύ ίσων, οι οποίες να βασίζονται στην επιδίωξη κοινών στόχων ή οφελών για αμφότερους τομείς. Η ΕΤΠ επισημαίνει ότι ελείψει ενός κατάλληλου πλαισίου, το οποίο να ορίζει τους στόχους και τα μέσα επίτευξής τους, οι εταιρικές σχέσεις μπορεί να μην επιτύχουν θετικά αποτελέσματα. Οι τοπικές και περιφερειακές αρχές είναι σε θέση να διαδραματίσουν έναν κεντρικό ρόλο στην ανάπτυξη και το σχεδιασμό στρατηγικών για τα πλαίσια των εταιρικών σχέσεων, οι οποίες αποφέρουν θετικά αποτελέσματα όχι μόνο για τους ενδιαφερόμενους εταίρους αλλά και για το σύνολο της κοινότητας.

3.5.4. Η Επιτροπή, στο λευκό βιβλίο της για την εκπαίδευση και την κατάρτιση, τονίζει ότι η αποδοχή των επιχειρήσεων ως ισότιμων εταίρων στη διαδικασία κατάρτισης αποτελεί την πρόκληση της συνεργασίας μεταξύ των εκπαιδευτικών ιδρυμάτων και των επιχειρήσεων. Επισημαίνει ότι δεν είναι πλέον δυνατόν ο ρόλος των επιχειρήσεων να περιορίζεται σ' αυτόν του προσλαμβάνοντος καταρτισμένα άτομα ή του παρέχοντος επιμόρφωση, και ακόμη ότι οι επιχειρήσεις αποτελούν ένα μείζονα παραγωγό γνώσης και νέας τεχνογνωσίας. Η ΕΤΠ, στη γνωμοδότησή της για το λευκό βιβλίο, υπογραμμίζει ακόμη την ανάγκη για τις επιχειρήσεις να αναλάβουν περισσότερες αρμοδιότητες σχετικές με την κατάρτιση και την επανακατάρτιση και να είναι σε θέση να πράξουν αυτό.

3.5.5. Η ανάπτυξη συγχρηματοδοτούμενων στρατηγικών στα πλαίσια των προγραμμάτων εκπαίδευσης και κατάρτισης και το θέμα της παροχής κινήτρων για τις επιχειρήσεις, προκειμένου αυτές να επενδύσουν στην εκπαίδευση και την κατάρτιση, θα πρέπει να αντιμετωπισθούν, καθώς οι περισσότερες επιχειρήσεις θεωρούν εν μέρει κάτι τέτοιο παράγοντα επιπλέον δαπανών. Η εταιρική σχέση, η οποία μπορεί να συμβάλει στη συγκέντρωση των πόρων και ως εκ τούτου στην αποφυγή της αλληλεπικάλυψης, μπορεί να προσφέρει σημαντικές δυνατότητες κυρίως για τις ΜΜΕ. Ακόμη και οι μικρού μεγέθους επιχειρήσεις θα πρέπει να παρέχουν τη δυνατότητα για παρόμοιες εταιρικές σχέσεις. Στη Σουηδία, ένα δίκτυο, που περιλαμβάνει τοπικές και περιφερειακές αρχές, ιδρύματα εκπαίδευσης και κατάρτισης και επιχειρήσεις, έχει εγκαθιδρύσει ένα κέντρο γνώσης, το οποίο προσφέρει τη δυνατότητα στους αρμόδιους να παρέχουν κατάρτιση με χαμηλότερο κόστος απ' ό,τι εάν ενεργούσαν μεμονωμένα, χάρη, στην από κοινού χρησιμοποίηση ορισμένων από τους σημαντικότερους πόρους, όπως εγκαταστάσεων, εξιπλισμού και προσωπικού.

3.5.6. Οι τοπικές και περιφερειακές αρχές μπορούν επίσης να αναπτύξουν και να εγκαθιδρύσουν δίκτυα για την υποστήριξη της αμφίδρομης επικοινωνίας, μέσω τεχνολογιών πληροφόρησης, ανάμεσα στους δύο τομείς, όχι μόνο για τη διάδοση της ορθής πρακτικής, αλλά και για την παροχή ενός μέσου για την ελεύθερη εξ αποστάσεως εκπαίδευση.

3.5.7. Σε πολλές περιπτώσεις είναι συχνά πολύ δύσκολη η δημιουργία των απαιτούμενων δεσμών μεταξύ των δύο τομέων, εξαιτίας της ύπαρξης ακατάλληλων διευθετήσεων και διαρθρώσεων. Οι τοπικές και περιφερειακές αρχές μπορούν να ενισχύσουν την ανάπτυξη δικτύων για την εγκαθίδρυση δεσμών σ'αυτό το χώρο.

3.5.8. Η εταιρική σχέση, ο διάλογος και ο συντονισμός μπορούν να λειτουργήσουν άμεσα στο πλαίσιο επισήμων και ανεπισήμων δικτύων και συμβουλίων. Υπάρχουν πολλά παραδείγματα δικτύων και συμβουλίων, όπου εκπρόσωποι των δημόσιων αρχών, του τομέα εκπαίδευσης και κατάρτισης, του επιχειρηματικού κόσμου, των ομάδων άσκησης πίεσης, καθώς και των επιμέρους ιδρυμάτων και οργανώσεων συναντώνται και προσπαθούν να συντονίσουν τις πρωτοβουλίες τους. Τα συμβούλια για την εκπαίδευση και κατάρτιση, τα εμπορικά συμβούλια και οι επαγγελματικές επιτροπές αποτελούν μερικά παραδείγματα τέτοιου είδους επισήμων δικτύων.

3.5.9. Πολλές περιφέρειες διαθέτουν «συμβούλια για την εκπαίδευση και την κατάρτιση», στα οποία εκπρόσωποι των τοπικών και περιφερειακών αρχών, του τομέα εκπαίδευσης και κατάρτισης, καθώς και του επιχειρηματικού τομέα συζητούν και διατυπώνουν τις ανάγκες, τις απαιτήσεις και τις προσδοκίες τους όσον αφορά τα μέσα που θα πρέπει να διατεθούν. Στη Δανία, μέχρι στιγμής, αυτού του είδους εργασίες κατέληξαν στην εγκαθίδρυση «τοπικά εξειδικευμένων» κύκλων μαθημάτων κατάρτισης σε ορισμένες περιοχές (εξειδικευμένοι κύκλοι μαθημάτων για τη γεωργία, τις μεταφορές, τις εξαγωγές και την τεχνολογία, βασιζόμενοι στον τοπικό και περιφερειακό διάλογο και εταιρική σχέση).

3.5.10. Επιπλέον, η Δανία διαθέτει μεγάλη πείρα στη διοργάνωση «κύκλων εναλλακτικής κατάρτισης», στα οποία συμμετέχουν ιδρύματα κατάρτισης και επιχειρήσεις. Επί του παρόντος, φοιτητές πραγματοποιούν την πρακτική εξάσκησή τους σε επιχειρήσεις, ενώ διευθυντές και προσωπικό επιχειρήσεων δίνουν μαθήματα στα εν λόγω ιδρύματα σχετικά με την καθημερινή επιχειρηματική ζωή.

3.5.11. Στη Φινλανδία, σε ορισμένα ιδρύματα κατάρτισης εφαρμόζεται ένα πρόγραμμα επιχειρηματικών υπηρεσιών, βάσει του οποίου οι εκπαιδευόμενοι εκτελούν πρακτικά σχέδια, τα οποία τους αναθέτουν επιχειρήσεις. Στα σχέδια αυτά συνήθως περιλαμβάνονται έρευνες διαφόρων ειδών, η χάραξη επιχειρηματκών σχεδίων, η μελέτη των ταμειακών εκροών και εισροών, ο σχεδιασμός και η εκτέλεση φυλλαδίων, εντύπων, κ.λπ.

3.5.12. Στη Σουηδία, αποτελεί αντικείμενο κοινού ενδιαφέροντος εκ μέρους των τοπικών, περιφερειακών και κεντρικών εκπαιδευτικών αρχών η δημιουργία ευνοϊκών συνθηκών για τη συνεργασία μεταξύ των πανεπιστημίων, των επιχειρήσεων και της βιομηχανίας. Επί του παρόντος, δημιουργούνται σε διάφορες περιοχές της Σουηδίας τοπικά και περιφερειακά κέντρα συνεργασίας, όπως κέντρα για την περιφερειακή ανάπτυξη, κέντρα για την τεχνική ανάπτυξη, κ.λπ., τα οποία συντονίζονται από τις τοπικές και περιφερειακές αρχές. Στόχο τους αποτελεί η ενθάρρυνση της συνεργασίας μεταξύ των δύο τομέων και η ανάπτυξη μιας εκπαίδευσης προσαρμοσμένης στις ανάγκες της αγοράς.

3.5.13. Στο Ηνωμένο Βασίλειο, υφίσταται ένας ιδιαίτερα αξιόλογος τρόπος προβολής της εικόνας της εταιρικής σχέσης μεταξύ του επιχειρηματικού και εκπαιδευτικού κόσμου μέσω της απονομής «βραβείων για εκπαιδευτικά προγράμματα». Βάσει της ανωτέρω ιδέας, η οποία εφαρμόζεται με επιτυχία στο ΗΒ, καλούνται σχολεία και επιχειρήσεις να συμμετάσχουν στην ανάπτυξη εκπαιδευτικού περιεχομένου, εστιασμένου στις επιχειρηματικές αντιλήψεις και θέματα. Τα εν λόγω προγράμματα εφαρμόζονται σε στενή συνεργασία με μέλη της επιχειρηματικής κοινότητας, τα οποία λειτουργούν ως «επαγγελματικοί σύμβουλοι» στις σχολικές αίθουσες και ως πηγές εμπειρογνωμοσύνης και ικανοτήτων.

3.5.14. Η δυνατότητα ανάπτυξης «παρακολουθούμενων δραστηριοτήτων μεταξύ των επιχειρήσεων και της εκπαίδευσης αποτελεί ένα ιδιαίτερα χαρακτηριστικό πρότυπο εταιρικής σχέσης. Το πρότυπο αυτό χρησιμοποιήθηκε στο ΗΒ με επιτυχία. Η εν λόγω προσέγγιση συνίσταται στην ανάπτυξη φιλικών σχέσεων μεταξύ των εκπαιδευόμενων και ενηλίκων προερχόμενων από τον επιχειρηματικό κόσμο. Στόχο του αποτελεί η ανάπτυξη των φιλοδοξιών και της αυτοεκτίμησης, μέσω της προβολής επιτυχημένων προτύπων.»

3.5.15. Τα «επιστημονικά πάρκα» αποτελούν ένα ανάλογο πρακτικό παράδειγμα επαφής των δύο τομέων. Στην περίπτωση αυτή, οι τοπικές και περιφερειακές αρχές, οι επιχειρήσεις και ο τομέας εκπαίδευσης και κατάρτισης συνεργάζονται για την παροχή μέσων για την πραγματοποίηση ερευνών που σχεδιάζουν ή αναλαμβάνουν οι επιχειρήσεις. Τα μέσα αυτά συνδέονται στενά με τα ιδρύματα εκπαίδευσης και κατάρτισης, προκειμένου να διασφαλίζεται η αλληλεπίδραση μεταξύ των δύο περιβαλλόντων.

3.5.16. Πρόσφατα αναπτύχθηκε μεγάλη ποικιλία άλλων νεών μορφών αλληλεπίδρασης μεταξύ των τοπικών και περιφερειακών αρχών αφενός και του επιχειρηματικού κόσμου αφετέρου. Πολλές τοπικές και περιφερειακές αρχές, σε στενή σχέση με επιχειρήσεις, διαμορφώνουν μία επιχειρηματική πολιτική, η οποία περικλείει προς το παρόν στρατηγικές για: την ανάπτυξη μικρομεσαίων επιχειρήσεων, τη βοήθεια για την έναρξη επιχειρήσεων, την προώθηση της τεχνογνωσίας και της εξειδίκευσης, την εταιρική σχέση μεταξύ του δημόσιου και ιδιωτικού τομέα και την προώθηση του τουρισμού.

4. Συμπέρασμα

4.1. Η ΕΤΠ υποδέχεται με ικανοποίηση τις δυνατότητες που προσφέρει το πρόγραμμα Leonardo για την ανάπτυξη της επαγγελματικής κατάρτισης τόσο στη μέση/ανώτατη εκπαίδευση όσο και στην εργασία, καθώς και για την ενίσχυση των τοπικών και περιφερειακών δικτύων, τα οποία συνδέουν όλους τους σημαντικούς παράγοντες σε τοπικό και περιφερειακό επίπεδο στο χώρο της κατάρτισης, καθώς και για την ενθάρρυνση της μεταφοράς τεχνολογίας και εξειδίκευσης, μέσω της συνεργασίας πανεπιστημίων και επιχειρήσεων, και επισημαίνει τα επιτεύγματα του προηγούμενου προγράμματος Comett στον ίδιο χώρο. Επιπλέον, υποδέχεται με ικανοποίηση τις δυνατότητες που προσφέρονται για την προώθηση των τοπικών και περιφερειακών δικτύων μεταξύ των δύο τομέων στο πλαίσιο των Διαρθρωτικών Ταμείων και κυρίως βάσει του άρθρου 10 των Διαρθρωτικών Ταμείων (Recite, ECOS/Ouverture), καθώς και των κοινοτικών πρωτοβουλιών Interreg, Employment, Adapt και SME. Ακόμη υποδέχεται θετικά τις δυνατότητες υποστήριξης της συνεργασίας μεταξύ σχολείων και επιχειρήσεων, μέσω των τοπικών και περιφερειακών δικτύων στο πλαίσιο του κεφαλαίου COMENIUS (ιδιαιτέρως της δράσης 1) και των μέτρων συμπληρωματικότητας του προγράμματος Socrates. Τα εν λόγω κοινοτικά μέσα και προγράμματα πρόκειται να εξετασθούν λεπτομερέστερα στο πλαίσιο των σεμιναρίων με θέμα «Τα τοπικά και περιφερειακά δίκτυα σύνδεσης των ιδρυμάτων εκπαίδευσης και κατάρτισης με επιχειρήσεις», τα οποία σχεδιάζει να διοργανώσει η ΕΤΠ, σε συνεργασία και με την Ευρωπαϊκή Κοινότητα, το 1997.

4.2. Η ΕΤΠ επισημαίνει ακόμη με ικανοποίηση ότι η προώθηση των τοπικών και περιφερειακών εταιρικών σχέσεων καταλαμβάνει υψηλή θέση στο πολιτικό πρόγραμμα της ΕΕ, ιδίως εντός του Συμφώνου εμπιστοσύνης για την Απασχόληση της Επιτροπής και πιο συγκεκριμένα βάσει των προγραμμάτων των Εδαφικών Συμφώνων, για τα οποία η ΕΤΠ δεσμεύεται να διαδραματίσει πλήρη ρόλο. Επιπλέον, η ΕΤΠ υποδέχεται με ικανοποίηση τη συζήτηση που πραγματοποιείται σχετικά με την παρακολούθηση του Λευκού Βιβλίου για την Εκπαίδευση και την Κατάρτιση, στο οποίο αναγνωρίζεται ιδιαιτέρως η αξία των τοπικών και περιφερειακών δικτύων σ'αυτό το πεδίο. Επισημαίνει εξάλλου με ικανοποίηση ότι το Συμβούλιο Εκπαίδευσης, της 21ης Νοεμβρίου 1996, υπογράμμισε τη σημασία της ενίσχυσης της «ανάπτυξης της τοπικής κοινότητας, μέσω της εκπαίδευσης», προκειμένου να κινητοποιηθούν οι τοπικές κοινότητες για τη βελτιστοποίηση του αναπτυξιακού δυναμικού τους και για την προώθηση της πολιτιστικής και δημόσιας ζωής τους.

4.3. Αν και επικροτεί τις διαθέσιμες δυνατότητες για τη χρηματοδότηση της υποστήριξης των τοπικών και περιφερειακών εταιρικών σχέσεων/δικτύων αφενός και την πολιτική δέσμευση για την υποστήριξη αυτής της συνεργασίας αφετέρου, η ΕΤΠ επισημαίνει αντιθέτως ότι η συνεργασία μεταξύ αυτών των δύο τομέων θα πρέπει να επιταχυνθεί και ότι στην πράξη πολλά ιδρύματα εκπαίδευσης και κατάρτισης, καθώς και επιχειρήσεις, εξακολουθούν να λειτουργούν σε απομόνωση.

4.4. Ως εκ τούτου, επισημαίνει την ανάγκη να κινητοποιηθούν και να συντονισθούν αποτελεσματικά όλα τα κοινοτικά προγράμματα και όργανα σ'αυτό το χώρο, προκειμένου να αναπτυχθεί μια στοχοθετημένη πρωτοβουλία για την υποστήριξη των τοπικών και περιφερειακών δικτύων στο εσωτερικό της ΕΕ, για τη σύνδεση των ιδρυμάτων εκπαίδευσης και κατάρτισης με τις επιχειρήσεις, την οποία θα συντονίζουν οι τοπικές και περιφερειακές αρχές, καθώς και για την υποστήριξη της διάδοσης της ορθότερης πρακτικής σχετικά με τον τρόπο ανάπτυξης αυτών των εταιρικών σχέσεων διαμέσου της ΕΕ.

4.5. Η ΕΤΠ παρατηρεί ότι, με τη στενότερη σύνδεση τους με τα πολιτικά, οικονομικά και κοινωνικά δίκτυα της περιοχής, οι τοπικές και περιφερειακές αρχές μπορούν ταυτόχρονα να φέρουν σε επαφή τους δύο κόσμους στο πλαίσιο επισήμων ή ανεπισήμων συναντήσεων και να ενισχύσουν το διάλογο και την εταιρική σχέση, που οδηγούν σε μία συντονισμένη πολιτική εκπαίδευσης και κατάρτισης, βιομηχανίας και απασχόλησης, προς όφελος της περιοχής, του επιχειρηματικού τομέα και του επιμέρους πολίτη.

Βρυξέλλες, 16 Ιανουαρίου 1997.

Ο Πρόεδρος της Επιτροπής των Περιφερειών

Pasqual MARAGALL i MIRA

() ΕΕ αριθ. C 182 της 24. 6. 1996, σ. 15.

() ΕΕ αριθ. C 34 της 3. 2. 1997, σ. 34.

() ΕΕ αριθ. C 210 της 14. 8. 1995, σ. 74.